CELEX: 52019PC0569
Language: hr
Date: 2019-11-05
Title: Izmijenjeni prijedlog ODLUKE VIJEĆA o sklapanju Euro-mediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane

EUROPSKA KOMISIJA
            Bruxelles, 5.11.2019.
            COM(2019) 569 final
            2012/0324(NLE)
            Izmijenjeni prijedlog
            ODLUKE VIJEĆA
            o sklapanju Euro-mediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               U skladu s ovlaštenjem koje joj je Vijeće dodijelilo u travnju 2008. Komisija je u pregovorima dogovorila Euro-mediteranski sporazum o zračnom prometu između Europske unije i njezinih država članica, s jedne strane, i Vlade Države Izraela, s druge strane. 
            
            
               Sporazum je potpisan 10. lipnja 2013., podložno njegovu kasnijem sklapanju, u skladu s Odlukom 2013/398/EU Vijeća i predstavnika vlada država članica koji su se sastali u okviru Vijeća
                  1
               . Na strani EU-a stranke Sporazuma su Unija i njezine države članice. 
            
            
               Sve su države članice osim Republike Hrvatske završile postupak ratifikacije.  Republika Hrvatska pristupila je Sporazumu u skladu s postupkom propisanim u Aktu o pristupanju priloženom Ugovoru o pristupanju od 5. prosinca 2011., a mjerodavni Protokol o pristupanju Republike Hrvatske tom sporazumu potpisan je 19. veljače 2015.
                  2
                
            
            
               Ponajprije zbog stupanja na snagu Ugovora iz Lisabona i zbog presude Suda Europske unije od 28. travnja 2015. u predmetu C-28/12, ovim se prijedlogom izmjenjuje početni prijedlog Komisije (COM(2012) 689 final 
                  3
               ) prihvaćen 22. studenoga 2012. i zatim podnesen Vijeću. Kako bi se Vijeću olakšalo razmatranje, relevantni se tekst u cijelosti podnosi u obliku izmijenjenog prijedloga. 
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               
                  Pravna je osnova ovog prijedloga članak 100. stavak 2. Ugovora o funkcioniranju Europske unije u vezi s njegovim člankom 218. stavkom 6. točkom (a) podtočkom v. i člankom 218. stavkom 7. 
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Ex post evaluacija/provjera primjerenosti postojećeg zakonodavstva
            
            
               Nije primjenjivo.
            
            
               4.UTJECAJ NA PRORAČUN
            
            
               
                  Prijedlog ne utječe na proračun Unije.
               
            
            
               5.OSTALI DIJELOVI
            
            
               •Sažetak predloženog sporazuma
            
            
               
                  Sporazum se sastoji od glavnog dijela, koji uključuje temeljna načela, i šest priloga: Priloga I. o dogovorenim uslugama i utvrđenim rutama; Priloga II. o prijelaznim odredbama; Priloga III. s popisom država iz članaka 3., 4. i 8. Sporazuma i iz Priloga I.; Priloga IV. o pravilima o civilnom zračnom prometu; Priloga V. o dogovorenoj osnovnoj učestalosti letova na određenim rutama; i Priloga VI. o regulatornim zahtjevima i standardima. 
               
            
            
               2012/0324 (NLE)
            
            
               Izmijenjeni prijedlog
            
            
               ODLUKE VIJEĆA
            
         
         
            
               o sklapanju Euro-mediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a) podtočkom v. i člankom 218. stavkom 7.,
            
            
               uzimajući u obzir prijedlog Europske komisije,
            
            
               uzimajući u obzir suglasnost Europskog parlamenta
                  4
               ,
            
            
               budući da:
            
            
               (1)Euro-mediteranski sporazum o zračnom prometu između Europske unije i njezinih država članica, s jedne strane, i Vlade Države Izraela, s druge strane potpisan je 10. lipnja 2013., podložno njegovu kasnijem sklapanju, u skladu s Odlukom 2013/398/EU Vijeća i predstavnika vlada država članica koji su se sastali u okviru Vijeća
                  5
               .
            
            
               (2)Sve države članice osim Republike Hrvatske ratificirale su Sporazum. Republika Hrvatska pristupila je Sporazumu u skladu s postupkom propisanim u Aktu o pristupanju priloženom Ugovoru o pristupanju od 5. prosinca 2011., a mjerodavni Protokol o pristupanju Republike Hrvatske tom sporazumu potpisan je 19. veljače 2015.
                  6
               
            
            
               (3)Sporazum bi trebalo odobriti u ime Unije.
            
            
               (4)Sporazum bi se trebao provoditi u skladu sa stajalištem Unije da područja koja su pod upravu Izraela potpala u lipnju 1967. nisu dio državnog područja Države Izraela.
            
            
               (5)Članci 4. i 5. Odluke 2013/398/EU sadržavaju odredbe o donošenju odluka i zastupanju u vezi s raznim pitanjima navedenima u Sporazumu. S obzirom na presudu Suda Europske unije od 28. travnja 2015. u predmetu C-28/12, primjenu tih odredaba trebalo bi obustaviti. S obzirom na Ugovore, nove odredbe o tim pitanjima nisu nužne, kao ni odredbe o obvezama informiranja za države članice iz članka 6. Odluke. Stoga bi članke 4., 5. i 6. Odluke 2013/398/EU trebalo prestati primjenjivati od datuma stupanja na snagu ove Odluke,
            
            
               DONIJELO JE OVU ODLUKU: 
            
            
               Članak 1.
            
            
               Euro-mediteranski sporazum o zračnom prometu između Europske unije i njezinih država članica, s jedne strane, i Vlade Države Izraela, s druge strane, odobrava se u ime Unije
                  7
               .
            
            
               Članak 2.
            
            
               Stajalište koje Unija treba zauzeti u pogledu odluka Zajedničkog odbora u skladu s člankom 22. Sporazuma, koje se odnose samo na uključivanje zakonodavstva Unije u Prilog IV. Sporazumu (Pravila o civilnom zračnom prometu), podložno potrebnim tehničkim prilagodbama, donosi Komisija nakon savjetovanja s posebnim odborom koji imenuje Vijeće.
            
            
               Članak 3.
            
            
               Članci 4., 5. i 6. Odluke 2013/398/EU prestaju se primjenjivati od datuma stupanja na snagu ove Odluke.
            
            
               Članak 4.
            
            
               Ova Odluka stupa na snagu na dan donošenja.
            
         
         
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
               
                     [...]
               
            
         
         
            
                  
                     (1)
                  
                        Odluka 2013/398/EU Vijeća i predstavnika vlada država članica koji su se sastali u okviru Vijeća od 20. prosinca 2012. o potpisivanju, u ime Europske unije, i privremenoj primjeni Euro-mediteranskog sporazuma o zrakoplovstvu između Europske unije i njezinih država članica, s jedne strane, i Vlade Države Izraela, s druge strane (SL L 208, 2.8.2013., str. 1.–2.). 
               
               
                  
                     (2)
                  
                        Odluka Vijeća (EU) 2015/372 od 8. listopada 2014. o potpisivanju, u ime Unije i njezinih država članica, i privremenoj primjeni Protokola o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji (SL L 64, 7.3.2015., str. 1.-5.).
               
               
                  
                     (3)
                  
                        
                  https://eur-lex.europa.eu/legal-content/EN/TXT/?uri=celex:52012PC0689
                   
               
               
                  
                     (4)
                  
                        SL C , , str. .
               
               
                  
                     (5)
                  
                        Odluka 2013/398/EU Vijeća i predstavnika vlada država članica koji su se sastali u okviru Vijeća od 20. prosinca 2012. o potpisivanju, u ime Europske unije, i privremenoj primjeni Euro-mediteranskog sporazuma o zrakoplovstvu između Europske unije i njezinih država članica, s jedne strane, i Vlade Države Izraela, s druge strane (SL L 208, 2.8.2013., str. 1.–2.).
               
               
                  
                     (6)
                  
                        Odluka Vijeća (EU) 2015/372 od 8. listopada 2014. o potpisivanju, u ime Unije i njezinih država članica, i privremenoj primjeni Protokola o izmjeni Euro-mediteranskog sporazuma o zračnom prometu između Europske unije i njezinih država članica, s jedne strane, i vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji (SL L 64, 7.3.2015., str. 1.-5.).
               
               
                  
                     (7)
                  
                        Sporazum je objavljen u SL L 208, 2.8.2013., str. 3., zajedno s odlukom o potpisivanju.